బడ్జెట్లో సామాన్యుడికి షాకివ్వబోతున్న కేంద్రంన్యూఢిల్లీ: కోటి ఆశలతో ప్రజలు కేంద్ర బడ్జెట్ కోసం ఎదురుచూస్తున్నారు. 92 సంవత్సరాల తర్వాత మొట్టమొదటి సారిగా రైల్వే బడ్జెట్ను కూడా సాధారణ బడ్జెట్తో కలిపి ఉమ్మడి బడ్జెట్ను అరుణ్ జైట్లీ ప్రవేశపెట్టనున్నారు. కొద్దిసేపటి క్రితం లోక్సభ ప్రారంభమైంది. కాంగ్రెస్ ప్రభుత్వం బడ్జెట్ను వాయిదా వేయాలని కోరినా మోదీ సర్కార్ బడ్జెట్ను అనుకున్న సమయానికి ప్రవేశపెట్టింది. అయితే ఈ బడ్జెట్లో రైల్వే శాఖ సామాన్యుడికి పెద్ద షాకివ్వనున్నట్లు తెలుస్తోంది. ప్యాసింజర్ రైళ్లలో, జనరల్ బోగీల్లో పాస్లు, టికెట్లు కొనే ప్రయాణికులకు ఇక్కట్లు తప్పేలా లేవు. సాధారణ టికెట్ల ధరపై దాదాపు 7శాతం అదనపు భారం మోపాలని రైల్వే శాఖ భావిస్తోంది. రైల్వే శాఖ లాభాల బాటలో పయనించాలంటే ఈ పెంపు తప్పదని కేంద్రం సర్ది చెప్పేందుకు సిద్ధమైంది.  2015-16 ఆర్థిక సంవత్సరంలో రైల్వేకు 1.72 లక్షల కోట్ల ఆదాయం వచ్చింది. అయితే 12వేల కోట్ల నష్టాన్ని చవిచూసింది. ఈ నష్టాన్ని అధిగమించేందుకు వచ్చే ఆర్థిక సంవత్సరానికి రైల్వే ఆదాయం దాదాపు 1.88 లక్షల కోట్లకు చేరుకోవాలని, గత సంవత్సరంతో పోల్చితే 16వేల కోట్ల ఎక్కువగా సాధించాలని రైల్వే శాఖ యోచిస్తోంది. అయితే ఆర్థిక మంత్రి అరుణ్ జైట్లీ ఈ బడ్జెట్లో రైల్వేకు కొంత ఊరట కల్పించనున్నారు. రైల్వే శాఖకు లక్ష కోట్ల ప్రత్యేక నిధిని కేటాయించనున్నట్లు తెలిసింది. రాష్ట్రీయ రైల్ సంరక్షణ్ కోష్(ఆర్ఆర్ఎస్కె) కింద ఈ నిధిని కేంద్ర ప్రభుత్వం రైల్వేకు కేటాయించనుంది.
badjetlo saamaanyudiki shaakivvabotunna kendramnyudilly: koti aasalato prajalu kendra budget kosam eduruchustunnaru. 92 samvatsaraala tarvaata mottamodati saarigaa railve badjetnu kuudaa saadhaarana badjetto kalipi ummadi badjetnu arun jaitley pravesapettanunnaaru. koddisepati kritam loksabha praarambhamaindi. congress prabhutvam badjetnu vaayidaa veyalani korina modii sarkar badjetnu anukunna samayaniki pravesapettindi. ayithe ee badjetlo railve saakha saamaanyudiki pedda shaakivvanunnatlu telustondi. passinger raillalo, janaral bogillo paaslu, tiketlu kone prayaanikulaku ikkatlu tappela levu. saadhaarana tiketla dharapai daadaapu 7saatam adanapu bharam mopalani railve saakha bhaavistondi. railve saakha labhala baatalo payaninchaalante ee pempu tappadani kendram sardi cheppenduku siddhamaindi.  2015-16 aardhika samvatsaramlo railveku 1.72 lakshala kotla aadaayam vachindi. ayithe 12vela kotla nashtaanni chavichusindi. ee nashtaanni adhigaminchenduku vache aardhika samvatsaraaniki railve aadaayam daadaapu 1.88 lakshala kotlaku cherukovalani, gatha samvatsaramtho polchithe 16vela kotla ekkuvagaa saadhinchaalani railve saakha yochistondi. ayithe aardhika mantri arun jaitley ee badjetlo railveku kontha oorata kalpinchanunnaru. railve saakhaku laksha kotla pratyeka nidhini ketayinchanunnatlu telisindi. rashtriiya rail samrakshan kosh(arreske) kinda ee nidhini kendra prabhutvam railveku ketayinchanundi.